186 C. STARNUMANORATIO. 



momento turbatam fuisse, salva atque Integra edictorum Rectorisque 

 Magnifici auctoritate. Nonne haec quae vere de iuventute nostra Academica 

 praedico , ad praecipuas laetandi causas referendum est , Auditores ! quae 

 hunc diem vere festum nobis reddant? 



De subsidiis brevis ero. Musea , horti , bibliotheca , nosoconiium , physi- 

 corum, chemicorum, chirurgicorum et physiologicorum instrunientorum 

 apparatus summa diligentia conservata sunt atque pro viribus aucta. Anno 

 superior! atque his ipsis diebus nosocomio recepti sunt multi cholerae morbo 

 afflicti. In usum scholarum quae de histologia habentur, emtum est pal- 

 raarium Oberhaeuseri microscopium. Physiologiae professor declarat per 

 continuam Curatorum curam hoc quoque anno ita aucta esse subsidia qui- 

 bus indigeat, ut mox ad rectam institutionem suffectura sint. Bibliotheca 

 denique cum aliis donis locupletata est, inter quae inveniuntur quae colle- 

 garum quoque benevolentiam atque munificentiam adeo testantur, turn 

 accessione librorum qui quum olim ad privatum societatis regiae commodis 

 agriculturae in hac regione promovendis usum destinati essent, nunc pu- 

 blici usus facti sunt eademque atque reliqui libri lege. Talia nobis omni- 

 bus valde sunt accepta : nemini autem magis quam tibi, amicissime ENSCHED^ ! 

 qui hoc anno de Academiae Bibliotheca denuo haud uno nomine egregie 

 ineruisti. 



Itaque peractis quae mihi hodie peragenda videbantur, meum tamen 

 Rectoris munus non ante in successorem conferam quam Senatui Academico 

 eiusque Actuario publice gratias egerim pro praestita mihi humanitate, 

 auxilio, fide atque indulgentia, quorum beneficiorum memoriam non cum 

 magistratu deponam. Tanta enim fuerunt ut novo Rectori nihil felicius 

 contingere mihi posse videatur, quam si eamdem experiatur collegarum 

 atque studiosorum benevolentiam quam mihi praebuerunt. Quod igitur 

 felix faustum fortunatumque sit Universitati Groninganae, Viruni Claris- 

 simum IANDM HISSINK IANSEN, in Facultate Medica Professorem ordina- 

 rium , eius Rectorem in annum proximum renuntio ac proclamo. Salve , 

 Vir magnifice! cui primus hunc honorem gratulor. Tibi autern, sanctis- 

 sime Deus! ex cuius nutu omnia pendent, ad quern omnia referenda sunt, 

 commendata sit atque maneat in perpetuum Academia! 



